Bericht eines Untergebenen an den στρατηγός Apollonios Einkäufe betreffend
Material: papyrus
Place: Koptos
Categories: Brief (privat)
NN an den Strategen Apollonios über Einkäufe von Gütern (Luxus)
Ἀπολ[λω]νίωι τῶι τιμιωτάτ[ωι χαί]ρει[ν].
[πάντα τὰ ὅπλ]α [ὧ]ν [ἕνε]κα ἦλθεν Ἑρμίας ἀγοράσα[ς]
[ἔπεμψά σοι] διʼ [α]ὐ[τ]οῦ ἡ[δό]μενος ἐπὶ τῶι κατ[ὰ τ]ὰς
[εὐχὰς γνή]σια καὶ λείαν ἄξια εὑρῆσθ[αι] ὡς καὶ
[ὑπὸ πάντ]ων τῶν ἰδόντων θαυμασθῆναι.
[ὁ μὲν γὰρ] θώραξ ἐκ καλοῦ ὠροχάλκου ὢν καὶ
[τὴν πλοκ]ὴν λεπ[τ]ότατος καὶ τὸ μεῖζον ἐλα
[φρότατος] ὡς μὴ κ[ά]μνειν τὸν  αὐτὸν
[ἠγορά]σθη πολλῶν [ἀ]ξιολόγων συνεληλυθότων
[μοι] φί[λ]ων ἀργ  τξ ἀντὶ πλε[ίον]ος ὡς καί σοι
[φανήσ]εται. ἡ δὲ [σα]μσεῖρα Ἰταλικὴ καλουμένη
..[ηνατος] ὁμοί[ως ἀντὶ πλεί]ονος  π καὶ τὸ
[ἡ]μιλεί[τρι]ον τῆς πορφύρας ἀντὶ  σξδ  σνβ
[κα]ὶ τὰ δύο  μάτια τῶν ἀρτυμάτων  π. παραζώ
[ν]ιον γὰρ π[ρ]ὸς τὸ παρὸν γνήσιον οὐχ εὑρέθη, ἀλλʼ οὐ
[δ]ὲ ἐδικ[αί]ωσα ἀγοράσαι ἀποδοκιμασ[θῆ]ναι δυ
νάμενον. τὸ [ὀν]άριον τὸ χαλκοῦν [ε]ἰ ἐπωλεῖτ[ο]
δραχμῶν κδ ἔκτοτε ἂν ἔπεμψά σοι· εἰ δὲ βού[λ]ει
αὐτὸ ἀγορασθῆναι  μ, [ὅ]σω[ν ὁ τε]χν[είτ]ης πα[ρα]
καλούμενος [ὑπ]ι[σ]χνεῖται δώσειν, δήλωσόν μ[οι].
ἃς μέντοι δεδώκεις εἰς τοῦτο  κδ ἔπεμψά [σοι,]
καίπερ Διονυσ[ί]ου τοῦ ἀργυροκόπου κατασχόντος
μου ὅλας  μ εἰς ἐνεχύρου λόγον τῆς πεμφθε[ί]
σης  σοι ὑπὸ τὰ ζῴδια ξυλίνης θήκης· ἥν, ἐὰν δό
ξῃ σοι, κύριέ μου, ἀναπέμψεις μοι, ἵνα ἀποδοὺς δυνη
θῶ ἀπολαβεῖν τὸ ἴδιον· [ῥ]ᾳδί[ω]ς γὰρ παρά σοι 
αὐτῆι γενέσθαι δύναται. περὶ ὧν ἄλλων βούλει,
[γρά]φε μοι [ἡ]δέως [π]ληρώσον[τι]. [τ]ὸ ἄ[σημ]ον [νῦν ἐστ]
[τ]ξβ· ὡς γὰρ ο[ἶδα]ς, ἐν Κ[ό]πτῳ καθʼ ἡμέραν διάφορο[ι] γείνονται τιμαί.
[ἐρ]ρῶσθαί σε εὔχομαι, κύριέ μου. Π[αῦνι] κε